BTC ปิดตลาดพุ่งกว่า 17% มาที่ 0.41 บ. โบรกฯ แนะซื้อ
BTC ปิดตลาดวันนี้ราคาอยู่ที่ 0.41 บาท บวก 0.06 บาท หรือ 17.14% สูงสุดที่ 0.43 บาท ต่ำสุดที่ 0.35 บาท มูลค่าซื้อขายที่ 148.33 ล้านบาท บล.ธนชาต แนะนำ “ซื้อ” มองว่าด้านเทคนิคราคามีโอกาสปรับขึ้นต่อเนื่อง เป้าหมายแรกที่ 0.43 บ. ถัดไปที่ 0.48 บ.
11 ส.ค. 2558

ผู้สื่อข่าวรายงานว่า บริษัท บางปะกง เทอร์มินอล จำกัด (มหาชน) หรือ BTC ปิดตลาดวันนี้ราคาอยู่ที่ 0.41 บาท บวก 0.06 บาท หรือ 17.14% สูงสุดที่ 0.43 บาท ต่ำสุดที่ 0.35 บาท มูลค่าซื้อขายที่ 148.33 ล้านบาท
บล.ธนชาต ระบุในบทวิเคราะห์ (11 ส.ค.) แนะนำ “ซื้อ” BTC ราคาหุ้นแกว่งตัวขึ้นต่อเนื่องหลังพักตัว สามารถดีดตัวกลับมายืนเหนือเส้นค่าเฉลี่ยระยะสัปดาห์ได้อีกครั้ง พร้อมปริมาณการซื้อขายที่เริ่มสูงขึ้น มีโอกาสแกว่งขึ้นได้ต่อเนื่อง มีเป้าหมายแรกที่จุดสูงสุดก่อนหน้า 0.43 บาท และถัดไปที่ 0.48 บาท